Cuido yo quel artista Ánxel Nava ye lánxel del norte, o ún dellos, dao que lu conozo y que sigol so trabayu dende hai más de  tres décades. A lo último tamién a min me toca abrazar la metáfora del norte y por eso resuenen tanto los versos dÁnxel Nava nos sentíos de mió. Nava ganól Decimonovenu Premiu de Poesía Teodoro Cuesta (un entamu del ayuntamientu de Mieres, como tien que ser) col poemariu Cilurnión , y dempués la editorial Trabe sacól llibru. Pero cómo, diráse, ¿Ánxel Nava nun yera un artista plásticu, un escultor y creador de situaciones espaciales? Yelo, sí, pero Ánxel ye al mesmu tiempu un poeta y un actor de la  pallabra y del cuerpu y un críticu y un profeta de la tierra y de la nuesa xente: o seya un Bardu del norte, y como talu lu tengo yo recibíu nel mio seminariu desta Universidá asturiana. Ánxel dedícanos con procuru a Amelia y a mín un exemplar de Celurnión y nesa dedicatoria destaca la so rúbrica, una síntesis de la A y la N del so nome que vien a ser como la síntesis del so arte antiguu y futurista, mestizu de piedra y de voz. Mestizu tamién destética y de política. Que Nava ufierte los sos versos a aquellos  astures de La Campa Torres -cilúrnigos- por dellos parecíos quél atopa colos obreros navales dagora y les sos lluches siñala bien la idea del artista: dos mil años nun basten pa escosar la memoria ciudadana, hai que caltener esos datos a la escontra de toa damnatiode tou dañu o destruición desa vida pasada. Hai que ser Norte, eso polo menos significa -énte otres coses- el mensaxe de Cilurnión . Otramiente, la estructura conceptual dÁnxel Nava vien de mui atrás y nun dexa escaecer la sedimentación  de los sos estratos. Resúmese equí mesmo, na solapa del llibru que lleo, metanes la firma de Nava: La poética desta obra ye lArqueoloxía del Suañu. Nin poesía de muséu, nin piedra de biblioteca. Épica de la plástica. Por eso fain parte desta poesía les cubiertes del llibru: la fotografía duna de les clásiques escultures-instalación dÁnxel Nava, La Cabeza de Piedra . Esa tiesta esta vez (¿la de Celurnión?) moyada peles foles de la oriella de la mar. Y esa llínia del cielu ye la que lleva en pendolín  a la idea de un norte necesariu, que hai que ganar. ¿Non lu gana Rubén Figaredo, que fizo la semeya desa cabeza de Celurnión y quanda agora existiendo en tierres brasileñes? La propuesta política ye esa: si quies caltener el norte que ya somos trabaya pol norte, anque seya xubiendo a bordo del ferry a Nantes cuando pete. A estos camientos me lleven los versos dÁnxel: furaben el fierro los ratos furones / botín por botín, los aguarones / arrenegaron de los nortes / sapozaron la memoria del país. 